text: [{"text_idx": "#000000", "text": "Heimi\u00f0A\u0301\u00f0renn og aftana\u0301DIYTi\u0301tt heimLi\u0301vssti\u0301lurSpyr serfr\u00f8\u00f0ingarnarHeilsaPengapungurinUppskriftirD\u00f8gur\u00f0arDessertirHeilsugott"}, {"text_idx": "#000001", "text": "Sofan er eitt ta\u00f0 ty\u0301dningarmiklasta m\u00f8bli i\u0301 heimi okkara, sofan er samlingssta\u00f0i hja\u0301 familjuni. Ta\u00f0 er har vit m\u00f8tast eftir ein langan har\u00f0an dag, slappa av og lada upp."}, {"text_idx": "#000002", "text": "Sofan er eitt ta\u00f0 ty\u0301dningarmiklasta m\u00f8bli i\u0301 heimi okkara, sofan er samlingssta\u00f0i hja\u0301 familjuni. Ta\u00f0 er har vit m\u00f8tast eftir ein langan har\u00f0an dag, slappa av og lada upp. Kanska tu\u0301 blakar beinini upp framman fyri sjo\u0301nvarpinum ella hugnar t\u00e6r vi\u00f0 eini go\u0301\u00f0ari bo\u0301k. Ta\u00f0 er umra\u0301\u00f0andi, at tu\u0301 velur eina sofu, sum ho\u0301skar ju\u0301st til ti\u0301n og ti\u0301n t\u00f8rv. Eg havi samla\u00f0 n\u00f8kur go\u0301\u00f0 ra\u0301\u00f0, sum tu\u0301 kanst hava i\u0301 huga, ta\u0301 tu\u0301 leitar eftir eini ny\u0301ggjari sofu."}, {"text_idx": "#000003", "text": "Hvussu sto\u0301r skal sofan vera?"}, {"text_idx": "#000004", "text": "Ru\u0301mi\u00f0 avger\u00f0 hvat slag av sofu, tu\u0301 hevur pla\u0301ss fyri, og hvar i\u0301 ru\u0301minum hon burdi sta\u00f0i\u00f0. Hvussu sto\u0301r skal sofan vera og hvar skal hon standa? Hvar er best pla\u0301ss i\u0301 ru\u0301minum, og hvar kann sofan standa uttan at standa i\u0301vegin fyri \u00f8\u00f0rum m\u00f8blum? Ynskir tu\u0301 at sofan skal venda i\u0301mo\u0301ti u\u0301tsy\u0301ninum, sjo\u0301nvarpinum ella b\u00e6\u00f0i? B\u00e6\u00f0i le\u00f0ur og toy kann litfarast av dagsljo\u0301si, so um m\u00f8guligt, lat vera vi\u00f0 at seta sofuna beint upp i\u0301mo\u0301ti vindeygum, har hon stendur i\u0301 so\u0301l allan dagin. Hevur tu\u0301 eina li\u0301tla stovu, kanst tu\u0301 velja eina l\u00e6tta sofu vi\u00f0 ljo\u0301sum liti\u00f0. Er stovan sera sto\u0301r, kann sofan eitt nu\u0301 ny\u0301tast sum ein ru\u0301mdeilari, fyri at skapa eitt f\u00f8lilsi av fleiri ru\u0301m i\u0301 ru\u0301minum."}, {"text_idx": "#000005", "text": "Situr tu\u0301 uppr\u00e6tt/ur ta\u0301 tu\u0301 hugnar t\u00e6r saman vi\u00f0 familjuni, hyggur film ella sp\u00e6lir playstation? So vel eina sofu vi\u00f0 go\u0301\u00f0ari sitigo\u0301\u00f0sku, eina vi\u00f0 f\u00f8stum pu\u0301tum, sum gevur go\u0301\u00f0an stu\u00f0ul til lendarnar og ryggin. Hugsa eisini um sitidju\u0301pdina a\u0301 sofuni, og hvussu uppr\u00e6ttur tu\u0301 ynskir at sita. Vel eitt mi\u00f0alh\u00f8gt ella h\u00f8gt armlen, sum stu\u00f0lar arminum, og vel eina nakkapu\u0301tu fyri besta stu\u00f0ulin til nakkan. Eisini kanst tu\u0301 seta ein puff, sum kann bru\u0301kast til at hvi\u0301la beinini a\u0301 ella sum eitt eyka siti pla\u0301ss hja\u0301 b\u00f8rnunum."}, {"text_idx": "#000006", "text": "Elskar tu\u0301 at s\u00f8kka dju\u0301pt ni\u00f0ur i\u0301 sofuna og njo\u0301ta ein go\u0301\u00f0an film. So vel eina sofu vi\u00f0 sitidju\u0301pd. Hugsa um setri skal vera fast ella bleytt og vel la\u0301 ella skra\u0301 armlen. Set pu\u0301tur i\u0301 sofuna fyri veruliga at fa\u0301a ta\u00f0 bleytu kensluna. Vel eina sofu vi\u00f0 chaiselong, so tu\u0301 f\u00e6rt beinini upp, ta\u0301 tu\u0301 liggur i\u0301 sofuni og hyggur film."}, {"text_idx": "#000007", "text": "Hav i\u0301 huga, at ta\u00f0 eru ho\u0301pin av toy og le\u00f0ur go\u0301\u00f0skum. Hygg eftir slitstyrki, ljo\u0301sr\u00e6ttleika og hvussu tu\u0301 skalt halda/r\u00f8kta sofuna. Slitstyrkin ma\u0301tast vi\u00f0 ti\u0301, sum eitur Martindale. I\u0301 privatum heimum ver\u00f0ur m\u00e6lt til 15.000 \u2013 25.000 Martindale fyri at kunna kla\u0301ra vanligt slit. I\u0301 almenna ru\u0301minum er vanligt kravt yvir 50.000 Martindale. Um tu\u0301 hevur b\u00f8rn og djo\u0301r er ta\u00f0 sera hent at velja le\u00f0ur, ta\u0301 ta\u00f0 er l\u00e6tt at halda og skittur setur seg ikki ni\u00f0ur i\u0301 le\u00f0ri, sum ta\u00f0 ger vi\u00f0 toy. Men um tu\u0301 ynskir t\u00e6r eina toy sofu og hevur b\u00f8rn, so er mi\u0301tt ra\u0301\u00f0 at fylgja ti\u0301num ynski, og si\u0301\u00f0an vatntetta sofuna. A\u0301 henda ha\u0301tt perlar vatni av sofuni, um b\u00f8rnini skuldu stoytt a\u0301 hana."}, {"text_idx": "#000008", "text": "Eisini er umra\u0301\u00f0andi at hugsa um go\u0301\u00f0skuna a\u0301 toyinum. Le\u00f0ur gevur ein luksus da\u0301m, i\u0301me\u00f0an toy er heitari og bleytari. Fyri at leingja um liviti\u0301\u00f0ina a\u0301 sofuni er umra\u0301\u00f0andi at r\u00f8kja hana v\u00e6l. Le\u00f0ur skal hava le\u00f0ur krem tv\u00e6r til fy\u0301ra fer\u00f0ir um a\u0301ri. Og toy skal vatntettast beinanvegin og so vi\u00f0 og vi\u00f0 reinsast og vatntettast."}]